ΠΕΡΙΕΧΟΜΕΝΑ
ΑΝΩΝΥΜΕΣ ΕΤΑΙΡΕΙΕΣ
Καταστατικά
Ανακοίνωση καταχώρισης στο Γενικό Εμπορικό Μητρώο της τροποποίησης του καταστατικού της
Ανώνυμης Εταιρείας με την επωνυμία «DIMAND
ΑΝΩΝΥΜΗ ΕΤΑΙΡΕΙΑ ΑΞΙΟΠΟΙΗΣΗΣ ΚΑΙ ΕΚΜΕΤΑΛΛΕΥΣΗΣ ΑΚΙΝΗΤΩΝ ΚΑΙ ΚΑΤΑΣΚΕΥΩΝ ΥΠΗΡΕΣΙ−
ΩΝ ΚΑΙ ΣΥΜΜΕΤΟΧΩΝ» και δ. τ. «DIMAND A.E.» .
Ανακοίνωση καταχώρισης στο Γενικό Εμπορικό Μητρώο της τροποποίησης του καταστατικού της
Ανώνυμης Εταιρείας με την επωνυμία «RITSI ΑΝΩΝΥΜΟΣ ΕΤΑΙΡΕΙΑ ΕΜΠΟΡΙΟΥ ΚΑΙ ΑΞΙΟΠΟΙΗΣΗΣ
ΑΚΙΝΗΤΩΝ» και δ.τ. «RITSI A.E.» .........................................
.2
Ανακοινώσεις
Ανακοίνωση καταχώρισης στο Γενικό Εμπορικό Μητρώο στοιχείων της Ανώνυμης Εταιρείας με την
επωνυμία «ΑΝΑΤΟΛΙΑ ΚΤΗΜΑΤΙΚΗ ΤΕΧΝΙΚΗ ΚΑΙ
ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ»και δ.τ. «ΑΝΑΤΟΛΙΑ ΚΤΗΜΑΤΙΚΗ Α.Ε.» ..................................................................
Ανακοίνωση καταχώρισης στο Γενικό Εμπορικό Μητρώο στοιχείων της Ανώνυμης Εταιρείας με την
επωνυμία «ΞΕΝΟΔΟΧΕΙΑΚΕΣ ΚΑΙ ΤΟΥΡΙΣΤΙΚΕΣ
ΕΠΙΧΕΙΡΗΣΕΙΣ ΑΦΟΙ ΜΑΥΡΟΥ ΑΝΩΝΥΜΗ ΕΤΑΙΡΕΙΑ» και δ. τ. «ΜΑΥΡΟΣ ΜΠΙΤΣ» .......................................
Ανακοίνωση καταχώρισης στο Γενικό Εμπορικό Μητρώο στοιχείων της Ανώνυμης Εταιρείας με την
επωνυμία «ΔΙΟΓΕΝΗΣ ΣΥΡΟΥ ΑΝΩΝΥΜΗ ΞΕΝΟΔΟΧΕΙΑΚΗ, ΤΟΥΡΙΣΤΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ»
και δ. τ. «ΔΙΟΓΕΝΗΣ ΣΥΡΟΥ ΑΕ»........................................
ΑΝΩΝΥΜΕΣ ΕΤΑΙΡΕΙΕΣ
ΚΑΤΑΣΤΑΤΙΚΑ
(1)
Ανακοίνωση καταχώρισης στο Γενικό Εμπορικό Μητρώο
της τροποποίησης του καταστατικού της Ανώνυμης
Εταιρείας με την επωνυμία «DIMAND ΑΝΩΝΥΜΗ ΕΤΑΙΡΕΙΑ ΑΞΙΟΠΟΙΗΣΗΣ ΚΑΙ ΕΚΜΕΤΑΛΛΕΥΣΗΣ ΑΚΙΝΗΤΩΝ
ΚΑΙ ΚΑΤΑΣΚΕΥΩΝ ΥΠΗΡΕΣΙΩΝ ΚΑΙ ΣΥΜΜΕΤΟΧΩΝ»
και δ. τ. «DIMAND A.E.».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 21/07/2014 καταχωρίστηκε στο Γενικό Εμπορικό Μητρώο (Γ.Ε.ΜΗ.), με Κωδικό Αριθμό Καταχώρισης
518057, το από 30/06/2014 πρακτικό της έκτακτης Γενικής Συνέλευσης των Μετόχων της Ανώνυμης Εταιρείας
με την επωνυμία «DIMAND ΑΝΩΝΥΜΗ ΕΤΑΙΡΕΙΑ ΑΞΙΟΠΟΙΗΣΗΣ ΚΑΙ ΕΚΜΕΤΑΛΛΕΥΣΗΣ ΑΚΙΝΗΤΩΝ ΚΑΙ ΚΑΤΑ−
ΣΚΕΥΩΝ ΥΠΗΡΕΣΙΩΝ ΚΑΙ ΣΥΜΜΕΤΟΧΩΝ», το διακριτικό
τίτλο «DIMAND A.E.» και αριθμό ΓΕΜΗ 004854501000,
σύμφωνα με το οποίο αποφασίστηκε η τροποποίηση
των άρθρων 5,6,8,10,11,14,19,22,23,27,29,30 και η εναρμόνιση του καταστατικού της με τις διατάξεις του Ν.
2190/1920, όπως αυτός έχει τροποποιηθεί και ισχύει
με το Ν.3604/2007, τα οποία πλέον έχουν ως εξής:
«Άρθρο 5
ΜΕΤΟΧΙΚΟ ΚΕΦΑΛΑΙΟ− ΜΕΤΟΧΟΙ
1. Το Μετοχικό Κεφάλαιο της εταιρείας ανέρχεται σήμερα στο ποσό των εξακοσίων επτά χιλιάδων εκατόν
δέκα (607.110) ευρώ και διαιρείται σε είκοσι χιλιάδες διακόσιες τριάντα επτά (20.237) κοινές ονομαστικές μετο−
χές, ονομαστικής αξίας τριάντα (30,00) ευρώ η κάθε μία.
Το Μετοχικό Κεφάλαιο δημιουργήθηκε:
α. Ορίστηκε αρχικά σύμφωνα με το καταστατικό
σύστασής της σε εξήντα χιλιάδες (60.000) ευρώ, διαιρούμενο σε δύο χιλιάδες (2.000) μετοχές ονομαστικής
αξίας τριάντα (30) ευρώ η κάθε μία (ΦΕΚ 7920126.7.2002
Τεύχος Α.Ε και ΕΠΕ)
β. Με την από 28−03−2005 απόφαση της Γενικής Συνέλευσης αυξήθηκε κατά το ποσό των εκατόν δύο χι−
λιάδων (102.000) ευρώ με καταβολή μετρητών και με
έκδοση τριών χιλιάδων τετρακοσίων (3.400) μετοχών
ονομαστικής αξίας τριάντα (30) ευρώ η κάθε μία. (ΦΕΚ
3022118.5.2005 Τεύχος Α.Ε και ΕΠΕ)
γ. Με την από 25.10.2006 απόφαση της έκτακτης Γενικής Συνέλευσης των μετόχων της Εταιρείας το Με−
τοχικό Κεφάλαιο αυτής αυξήθηκε κατά το ποσό των
διακοσίων είκοσι έξι χιλιάδων διακοσίων (226.200) ευρώ
με κεφαλαιοποίηση του ποσού αυτού από το λογαριασμό «Υπόλοιπο κερδών εις νέο» της 31.12.2005 και την
έκδοση επτά χιλιάδων πεντακοσίων σαράντα (7.540)
νέων κοινών ονομαστικών μετοχών ονομαστικής αξίας
τριάντα (30,00) ευρώ η κάθε μία.
δ. Με την από 27.12.2006 απόφαση της έκτακτης Γενικής Συνέλευσης των μετόχων της Εταιρείας το Μετοχικό
Κεφάλαιο αυτής αυξήθηκε: α) κατά το ποσό των διακοσίων δέκα οκτώ χιλιάδων εννιακοσίων (218.900) ευρώ λόγω
της συγχώνευσης, σύμφωνα με τις διατάξεις του άρθρου 2 παρ. 2 του ν. 2166/1993, (εισφορά του Μετοχικού
Κεφαλαίου της απορροφηθείσας ανώνυμης εταιρείας
«TINY STORES ΑΝΩΝΥΜΗ ΕΤΑΙΡΕΙΑ ΕΚΜΕΤΑΛΛΕΥΣΗΣ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
ΤΕΥΧΟΣ ΚΑΤΑΧΩΡΙΣΗΣ ΠΡΑΞΕΩΝ ΚΑΙ ΣΤΟΙΧΕΙΩΝ ΛΟΙΠΩΝ ΦΟΡΕΩΝ
ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
Αρ. Φύλλου 715
15 Μαρτίου 2016
VARVARA ZACHARAKI
EEST
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΑ.Δ.Ι.Τ.)
ΣΟΥΠΕΡ ΜΑΡΚΕΤ, ΚΑΤΑΣΤΗΜΑΤΩΝ ΨΙΛΙΚΩΝ, ΕΣTIΑΣΗΣ
ΚΑΙ ΨΥΧΑΓΩΓΙΑΣ» με αριθμό ΜΑΕ 54303/01ΑΤ/Β/03/174,
ποσού εξακοσίων ενενήντα μίας χιλιάδων πεντακοσίων
(691.500) ευρώ, αφού έγινε απόσβεση λόγω συγχύσεως
της εκ τετρακοσίων εβδομήντα δύο χιλιάδων εξακοσίων (472.600) ευρώ αξίας κτήσης της απορροφούσας
εταιρείας, και β) κατά το ποσό των δέκα (10) ευρώ με
κεφαλαιοποίηση μέρους του Υπολοίπου κερδών εις νέο
της 31.12.2005, δηλαδή συνολικά αυξήθηκε κατά το ποσό
των διακοσίων δέκα οκτώ χιλιάδων εννιακοσίων δέκα
(218.910) ευρώ, με την έκδοση 7.297 νέων κοινών ονομαστικών μετοχών ονομαστικής αξίας τριάντα (30,00)
ευρώ η κάθε μία.
2. α) Με την επιφύλαξη της παρ. 4 του άρθρου αυτού,
ορίζεται δια του παρόντος ότι κατά τη διάρκεια της
πρώτης πενταετίας από τη σύσταση της Εταιρείας, το
Διοικητικό Συμβούλιο έχει το δικαίωμα, με απόφαση,
που λαμβάνεται με πλειοψηφία των δύο τρίτων (2/3)
του συνόλου των μελών του:
α.α.) να αυξάνει το Μετοχικό Κεφάλαιο μερικά ή ολικά
με την έκδοση νέων μετοχών, για ποσό που δεν μπορεί
να υπερβεί το ποσό του Μετοχικού Κεφαλαίου που έχει
καταβληθεί αρχικά,
α.β.) να εκδίδει ομολογιακό δάνειο με την έκδοση
ομολογιών μετατρέψιμων σε μετοχές, για ποσό όμως
που δεν μπορεί να υπερβεί το μισό του καταβεβλημένου
Μετοχικού Κεφαλαίου. Στην περίπτωση αυτή εφαρμόζονται οι διατάξεις των παρ. 2 και 3 του άρθρου 3α του
Κ.Ν. 2190/1920, όπως ισχύει.
β) Οι πιο πάνω εξουσίες μπορούν να εκχωρούνται
στο Διοικητικό Συμβούλιο και με απόφαση της Γενικής
Συνέλευσης, η οποία λαμβάνεται σύμφωνα με τα άρθρα
29 παρ. 3 και 4 και 31 παρ.2 του Κ.Ν. 2190/20 όπως ισχύει,
η οποία υπόκειται στις διατυπώσεις δημοσιότητας του
άρθρου 7β του Κ.Ν. 2190/1920. Στην περίπτωση αυτή το
μεν Μετοχικό Κεφάλαιο μπορεί να αυξάνεται μέχρι το
ποσό του κεφαλαίου που είναι καταβεβλημένο κατά την
ημερομηνία που χορηγήθηκε στο Διοικητικό Συμβούλιο
η εν λόγω εξουσία, το δε ύψος του ομολογιακού δανείου
δεν μπορεί να υπερβαίνει το μισό του καταβεβλημένου
Μετοχικού Κεφαλαίου κατά την ίδια ημερομηνία.
γ) Οι πιο πάνω εξουσίες του Διοικητικού Συμβουλίου
μπορεί ν' ανανεώνονται από τη Γενική Συνέλευση για
χρονικό διάστημα που δεν υπερβαίνει την πενταετία
για κάθε ανανέωση και η ισχύς τους αρχίζει μετά τη
λήξη της κάθε πενταετίας. Η απόφαση αυτή της Γενικής
Συνέλευσης υπόκειται στις διατυπώσεις δημοσιότητας
του άρθρου 7β του Κ.Ν 2190/1920.
3. Με την επιφύλαξη της παρ. 4 του άρθρου αυτού, η
Γενική Συνέλευση έχει το δικαίωμα, με απόφασή της,
λαμβανομένη κατά τις διατάξεις της απλής απαρτίας
και πλειοψηφίας του άρθρου 14, του παρόντος καταστατικού να αυξάνει μερικά ή ολικά το Μετοχικό Κεφάλαιο
με την έκδοση νέων μετοχών μέχρι το πενταπλάσιο του
αρχικά καταβλημένου κεφαλαίου, είτε με εφ' άπαξ είτε
με τμηματική αύξηση.
4. Κατ' εξαίρεση των διατάξεων των δύο προηγούμενων παραγράφων, εάν τα αποθεματικά της εταιρείας
υπερβαίνουν το ένα τέταρτο (1/4) του καταβεβλημένου
Μετοχικού Κεφαλαίου, για την αύξηση αυτού απαιτείται πάντα απόφαση της Γενικής Συνέλευσης με την
εξαιρετική απαρτία και την πλειοψηφία του άρθρου
15 του παρόντος καταστατικού (άρθρο 29 παρ. 3 και 4
και άρθρο 31 παρ. 2 του Κωδικοποιημένου Ν. 2190/1920,
όπως ισχύουν).
5. Οι αυξήσεις του κεφαλαίου που αποφασίζονται σύμφωνα με τις παρ. 2 και 3 του άρθρου αυτού, δεν απο−
τελούν τροποποίηση του καταστατικού. Η αρμοδιότητα
του Διοικητικού Συμβουλίου να αυξάνει το Μετοχικό
Κεφάλαιο σύμφωνα με την παρ. 2 του παρόντος μπορεί
να ασκηθεί παράλληλα με αυτή της Γενικής Συνέλευσης
κατά την παρ. 3 του παρόντος άρθρου.
6. Η απόφαση του αρμόδιου οργάνου της εταιρείας
για αύξηση του Μετοχικού Κεφαλαίου ή έκδοση ομολογιακού δανείου πρέπει να αναφέρει τουλάχιστον το
ποσό της αύξησης του Μετοχικού Κεφαλαίου ή το ύψος
του ομολογιακού δανείου, τον τρόπο κάλυψής του, τον
αριθμό και το είδος των μετοχών ή των ομολογιών που
θα εκδοθούν, την ονομαστική αξία και την τιμή διάθεσης
αυτών και την προθεσμία κάλυψης. Η Γενική Συνέλευση
που αποφασίζει αύξηση κεφαλαίου μπορεί να εξουσιοδοτήσει το Διοικητικό Συμβούλιο να αποφασίσει αυτό
για την τιμή διάθεσης (υπέρ το άρτιον) των νέων μετοχών. Στην περίπτωση αυτή, η προθεσμία καταβολής
του κεφαλαίου θα αρχίζει από τη λήψη της σχετικής
απόφασης του Διοικητικού Συμβουλίου.
7. Σε κάθε περίπτωση αύξησης του Μετοχικού Κεφαλαίου που δεν γίνεται με εισφορά σε είδος ή έκδοσης
ομολογιών με δικαίωμα μετατροπής τους σε μετοχές,
παρέχεται το δικαίωμα προτίμησης, σε ολόκληρο το νέο
κεφάλαιο ή το ομολογιακό δάνειο υπέρ των, κατά την
εποχή της έκδοσης, μετόχων της εταιρείας ανάλογα
με τη συμμετοχή τους στο υφιστάμενο Μετοχικό Κεφάλαιο, αφού γνωστοποιηθεί η απόφαση αύξησης του
Μετοχικού Κεφαλαίου σε κάθε μέτοχο με την αποστολή
συστημένης επιστολής σ' αυτόν «επί αποδείξει». Μετά το
τέλος της προθεσμίας, που όρισε το όργανο της εταιρείας που αποφάσισε την αύξηση για την ενάσκηση του
δικαιώματος προτίμησης, η οποία δεν μπορεί να είναι
μικρότερη από δεκαπέντε ημέρες (15) ημέρες, οι μετοχές
που δεν έχουν αναληφθεί από τους παλιούς μετόχους
σύμφωνα με τα παραπάνω, διατίθενται ελεύθερα από
το Διοικητικό Συμβούλιο της εταιρείας. Η πρόσκληση
για την ενάσκηση του δικαιώματος προτίμησης, στην
οποία πρέπει να μνημονεύεται και η προθεσμία μέσα
στην οποία πρέπει να ασκηθεί αυτό το δικαίωμα, δημοσιεύεται στο Τεύχος Ανωνύμων Εταιρειών και Εταιρειών
Περιορισμένης Ευθύνης της Εφημερίδος της Κυβέρνησης. Σε περίπτωση κατά την οποία το όργανο της
εταιρείας που αποφάσισε την αύξηση του Μετοχικού
Κεφαλαίου παρέλειψε να ορίσει την προθεσμία για την
άσκηση του δικαιώματος προτίμησης, την προθεσμία
αυτή ή τυχόν παράταση αυτής ορίζει με απόφασή του
το Διοικητικό Συμβούλιο, μέσα στα προβλεπόμενα από
το άρθρο 11 του Κ.Ν. 2190/1920, ως ισχύει, χρονικά όρια. Η
κατά τα ανωτέρω πρόσκληση και η προθεσμία άσκησης
του δικαιώματος προτίμησης μπορούν να παραλειφθούν
εφ' όσον στη Γενική Συνέλευση παρέστησαν μέτοχοι
εκπροσωπούντες το σύνολο του Μετοχικού Κεφαλαίου
και έλαβαν γνώση της προθεσμίας που τάχθηκε για
την άσκηση του δικαιώματος προτίμησης ή δήλωσαν
την απόφασή τους για την υπ' αυτών άσκηση ή μη του
δικαιώματος προτίμησης. Κατ' εξαίρεση, αν όλες οι μετοχές της εταιρείας είναι ονομαστικές στο σύνολό τους,
η πρόσκληση για ενάσκηση του δικαιώματος προτίμησης είναι δυνατό να γίνεται με συστημένες επιστολές
"επί αποδείξει", που θα στέλνονται στους μετόχους. Με
τους περιορισμούς των παραγράφων 6 και 7 του άρθρου 13 του Κωδικοποιημένου Ν. 219011920, όπως ισχύει,
με απόφαση της Γενικής Συνέλευσης, που λαμβάνεται
σύμφωνα με τις διατάξεις των άρθρων 29 παρ. 3 και 4
και 31 παρ. 2 του Κωδικοποιημένου Ν. 2190/1920, όπως
ισχύει σήμερα, μπορεί να περιορισθεί ή να καταργηθεί
το δικαίωμα προτίμησης.
8. Μέσα στο πρώτο δίμηνο από τη σύσταση της ανώνυμης εταιρείας, το διοικητικό συμβούλιο υποχρεούται
να συνέλθει σε συνεδρίαση με θέμα ημερήσιας διάταξης
την πιστοποίηση καταβολής ή μη του από το καταστατικό οριζομένου αρχικού Μετοχικού Κεφαλαίου.
9. Σε κάθε περίπτωση αύξησης του Μετοχικού ΚεφαΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΑ.Δ.Ι.Τ.)
λαίου, η κατά τα ανωτέρω πιστοποίηση της καταβολής
ή μη αυτού από το Διοικητικό Συμβούλιο, πρέπει να
γίνεται εντός προθεσμίας ενός (1) μήνα από την ορισθείσα προθεσμία καταβολής του ποσού της αύξησης.
10. Η προθεσμία καταβολής της αύξησης του κεφαλαίου δεν μπορεί να ορισθεί μικρότερη των δεκαπέντε
(15) ημερών και μεγαλύτερη των τεσσάρων (4) μηνών
από την ημέρα λήψης της σχετικής απόφασης από το
αρμόδιο όργανο της εταιρείας.
11. Στην περίπτωση που η αύξηση του Μετοχικού Κεφαλαίου συνοδεύεται από ανάλογη τροποποίηση του
σχετικού περί κεφαλαίου άρθρου του καταστατικού,
η προθεσμία καταβολής της αύξησης του κεφαλαίου
αρχίζει από την ημέρα λήψης της σχετικής απόφασης
από τη Γενική Συνέλευση των μετόχων, δυναμένη να
παραταθεί από το Διοικητικό Συμβούλιο για έναν (1)
ακόμη μήνα.
12. Μέσα σε είκοσι (20) ημέρες από τη λήξη της προθεσμίας της παραγράφου 7 η εταιρεία υποχρεούται να
υποβάλει στην αρμόδια Εποπτεύουσα Αρχή αντίγραφο
του σχετικού πρακτικού συνεδρίασης του Διοικητικού
Συμβουλίου. Αν παρέλθει άπρακτη η προθεσμία αυτή,
στην περίπτωση καταβολής του αρχικού κεφαλαίου
έχουν εφαρμογή οι διατάξεις του άρθρου 48 παρ. 1
εδαφ. α' του Κ.Ν. 2190/20 και στην περίπτωση αύξησης
του κεφαλαίου ανακαλείται η σχετική εγκριτική απόφαση τροποποίησης του καταστατικού.
13. Το κεφάλαιο μπορεί να αυξηθεί, εν μέρει, με εισφορές σε μετρητά και, εν μέρει, με εισφορές σε εί−
δος. Στην περίπτωση αυτή, πρόβλεψη του οργάνου που
αποφασίζει την αύξηση, κατά την οποία οι μέτοχοι που
εισφέρουν είδος δεν συμμετέχουν και στην αύξηση με
εισφορές σε μετρητά, δεν συνιστά αποκλεισμό του δικαιώματος προτίμησης, αν η αναλογία της αξίας των
εισφορών σε είδος, σε σχέση με τη συνολική αύξηση
είναι τουλάχιστον ίδια με την αναλογία της συμμετοχής
στο Μετοχικό Κεφάλαιο των μετόχων που προβαίνουν
στις εισφορές αυτές. Σε περίπτωση αύξησης Μετοχικού
Κεφαλαίου με εισφορές εν μέρει σε μετρητά και εν
μέρει σε είδος, η αξία των εισφορών σε είδος πρέπει
να έχει αποτιμηθεί σύμφωνα με τα άρθρα 9 και 9α
του Κ.Ν. 2190/1920, όπως ισχύει, πριν από τη λήψη της
σχετικής απόφασης.
13. Η καταβολή των μετρητών για κάλυψη αυξήσεων του Μετοχικού Κεφαλαίου, καθώς και οι κατα−
θέσεις μετόχων με προορισμό τη μελλοντική αύξηση του Μετοχικού Κεφαλαίου, θα πραγματοποιείται
υποχρεωτικά με κατάθεση σε λογαριασμό επ' ονόματι της εταιρείας που θα τηρείται σε οποιαδήπο−
τε τράπεζα που λειτουργεί νόμιμα στην Ελλάδα.»
«Άρθρο 6
ΜΕΤΟΧΕΣ
1. Οι μετοχές της εταιρείας είναι ονομαστικές και
η μεταβίβασή τους γίνεται σύμφωνα με τις κείμενες
διατάξεις.
2. Οι τίτλοι των μετοχών δύνανται να αντιπροσωπεύουν μία ή περισσότερες μετοχές. Τα της εκδόσεως
των μετοχών ρυθμίζονται από το Διοικητικό Συμβούλιο
της εταιρείας.
3. Επιτρέπεται η έκδοση προσωρινών τίτλων μετοχών. Αυτοί ανταλλάσσονται με τους οριστικούς, με την
έκδοση αυτών.
4. Η Εταιρία δεν υποχρεούται να εκδώσει και να παραδώσει στους μετόχους μετοχικούς τίτλους. Η απόδειξη
της μετοχικής ιδιότητας, έναντι της Εταιρίας και τρίτων, προκειμένου να ασκηθούν τα δικαιώματα εκ των
μετοχών, γίνεται με βάση τα καταχωρημένα στοιχεία
στο βιβλίο μετόχων που θα τηρεί η Εταιρία, σύμφωνα
με την παράγραφο 6 του άρθρου 8β του Κ.Ν. 2190/1920,
όπως ισχύει.
5. Για τη μετατροπή των ονομαστικών μετοχών σε
ανώνυμες και αντίστροφα, απαιτείται απόφαση της Γενικής Συνέλευσης των μετόχων κατά την απλή απαρτία
και πλειοψηφία του άρθρου 14 του παρόντος και τροποποίηση του παρόντος άρθρου.
6. Οι μετοχές της εταιρείας είναι αδιαίρετες. Οι εξ
αδιαιρέτου συγκύριοι μετοχών, είτε πρόκειται για απλό
είτε για πολλαπλό τίτλο, οφείλουν να αντιπροσωπεύονται στην εταιρεία με ένα και το αυτό πρόσωπο. Στην
αντίθετη περίπτωση το Διοικητικό Συμβούλιο μπορεί να
αναστείλει την ενάσκηση των δικαιωμάτων που απορρέουν από τη μετοχή μέχρι το διορισμό του πιο πάνω
αντιπροσώπου.
7. Σε περίπτωση χωρισμού της επικαρπίας μετοχών από την ψιλή κυριότητα, εφαρμόζονται τα
οριζόμενα στο άρθρο 1177 του Α.Κ., εφ' όσον δε η
επικαρπία ανήκει σε πολλούς, εφαρμόζεται η αμέσως παραπάνω παράγραφος του παρόντος άρ−
θρου για τον διορισμό κοινού αντιπροσώπου.»
«Άρθρο 8
ΔΙΚΑΙΩΜΑΤΑ ΜΕΙΟΨΗΦΙΑΣ
1. Το Διοικητικό Συμβούλιο υποχρεώνεται, ύστερα
από αίτηση των μετόχων, οι οποίοι εκπροσωπούν το
ένα εικοστό (1/20) του Μετοχικού Κεφαλαίου που έχει
καταβληθεί, να συγκαλεί έκτακτη Γενική Συνέλευση,
ορίζοντας ημερομηνία συνεδρίασης, όχι αργότερα από
τριάντα (30) ημέρες από την ημερομηνία που υποβλήθηκε n αίτηση αυτή στον Πρόεδρο του Διοικητικού Συμ−
βουλίου. Στην αίτηση πρέπει να αναφέρει τα θέματα
που θα περιλαμβάνει η ημερήσια διάταξη.2. Ο Πρόεδρος της Γενικής Συνέλευσης υποχρεώνεται,
ύστερα από αίτηση των μετόχων οι οποίοι εκπροσωπούν το ένα εικοστό (1/20) του Μετοχικού Κεφαλαίου
που έχει καταβληθεί, να αναβάλει για μία φορά τη λήψη
αποφάσεων τακτικής ή έκτακτης Γενικής Συνέλευσης,
ορίζοντας ημέρα συνεδρίασης για την λήψη τους εκείνη
που ορίζεται στην αίτηση των μετόχων, που όμως δεν
μπορεί να απέχει περισσότερο από τριάντα (30) ημέρες
από την ημέρα της αναβολής. Η μετ' αναβολή Γενική
Συνέλευση, αποτελεί συνέχιση της προηγούμενης και
δεν απαιτείται η επανάληψη των διατυπώσεων δημοσίευσης της πρόσκλησης των μετόχων σε αυτή, μπορούν
δε να μετάσχουν σ' αυτή και νέοι μέτοχοι τηρουμένων
των διατάξεων των άρθρων 27 παρ. 2 και 28 του Κ.Ν.
2190/1920 όπως ισχύει.
3. Σε περίπτωση αίτησης των μετόχων, οι οποίοι εκπροσωπούν το ένα εικοστό (1/20) του Μετοχικού Κεφα−
λαίου που έχει καταβληθεί, η οποία πρέπει να υποβληθεί
στην εταιρεία πέντε (5) ημέρες πριν από την τακτική
Γενική Συνέλευση, το Διοικητικό Συμβούλιο είναι υποχρεωμένο: α) να ανακοινώνει στην Γενική Συνέλευση των
μετόχων τα ποσά που έχουν καταβληθεί από την εταιρεία για οποιαδήποτε αιτία στα μέλη του Διοικητικού
Συμβουλίου ή στους Διευθυντές ή άλλους υπαλλήλους
της, κατά, την τελευταία διετία, καθώς και σε κάθε άλλη
παροχή της Εταιρείας στα πρόσωπα αυτά ή κάθε άλλη
σύμβαση της Εταιρείας που υφίσταται μεταξύ της εταιρείας και των προσώπων αυτών με οποιαδήποτε μορφή.
β) Να παρέχει τις συγκεκριμένες πληροφορίες που
του ζητούνται σχετικά με τις υποθέσεις της εταιρείας,
στο μέτρο που είναι αυτές χρήσιμες για την πραγματική
εκτίμηση των θεμάτων της ημερήσιας διάταξης. Το Διοικητικό Συμβούλιο μπορεί ν' αρνηθεί την πληροφορία
που ζητείται για αποχρώντα λόγο, αναγράφοντας τη
σχετική αιτιολογία στα πρακτικά.
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΑ.Δ.Ι.Τ.)
4. Σε περίπτωση αίτησης μετόχων, οι οποίοι εκπροσωπούν το ένα πέμπτο (1/5) του Μετοχικού Κεφαλαίου
που έχει καταβληθεί και αν οι μέτοχοι αυτοί δεν εκπροσωπούνται στο Διοικητικό Συμβούλιο και η αίτηση
υποβάλλεται στην εταιρεία μέσα στην προθεσμία που
προβλέπεται στην προηγούμενη παράγραφο, το Διοικητικό Συμβούλιο υποχρεώνεται να παρέχει σ' αυτούς
κατά τη Γενική Συνέλευση ή κατά την κρίση του και
πριν απ' αυτήν στους εκπροσώπους τους πληροφορίες σχετικές με την πορεία των εταιρικών υποθέσεων
και της εταιρικής περιουσίας. Το Διοικητικό Συμβούλιο
μπορεί να αρνηθεί να δώσει τις πληροφορίες που του
ζητούνται για αποχρώντα ουσιώδη λόγο, αναγράφοντας
τη σχετική αιτιολογία, στα πρακτικά.
5. Στις περιπτώσεις του δευτέρου εδαφίου που αναγράφονται στις παραγράφους 3 και 4 του παρόντος
άρθρου και σε ενδεχόμενη αμφισβήτηση, για το βάσιμο
της αιτιολογίας, αποφαίνεται το Μονομελές Πρωτοδικείο της έδρας της Εταιρείας, σύμφωνα με την δια−
δικασία των ασφαλιστικών μέτρων που προβλέπεται
από το νόμο.
6. Σε περίπτωση αίτησης των μετόχων, που εκπροσωπούν το ένα εικοστό (1/20) του Μετοχικού Κεφαλαίου
που καταβλήθηκε, η λήψη απόφασης για οποιοδήποτε
θέμα της ημερήσιας διάταξης της Γενικής Συνέλευσης,
γίνεται με ονομαστική κλήση.
7. Οι μέτοχοι που ασκούν τα δικαιώματα του άρθρου
αυτού, οφείλουν να έχουν καταθέσει, σύμφωνα με το
άρθρο 12 του παρόντος καταστατικού, τις μετοχές που
τους παρέχουν τα δικαιώματα αυτά και να τις τηρούν
έτσι από τη χρονολογία της επίδοσης της αίτησής τους
και στις περιπτώσεις των παρ. 1 έως 4 του παρόντος
άρθρου μέχρι την ημέρα της συνεδρίασης της Γενικής
Συνέλευσης και στις περιπτώσεις της παρ. 5 του παρόντος άρθρου μέχρι την έκδοση της απόφασης του
αρμόδιου δικαστηρίου.
8. Μέτοχοι της εταιρείας που εκπροσωπούν τουλάχιστον το ένα εικοστό (1/20) του Μετοχικού Κεφαλαίου,
έχουν το δικαίωμα να ζητήσουν με αίτησή τους στο
Δικαστήριο της έδρας της εταιρείας, σύμφωνα με τη νόμιμη διαδικασία του Κ. Πολ. Δικονομίας, τον έλεγχο των
εταιρικών υποθέσεων. Ο έλεγχος μπορεί να διαταχθεί,
αν με τις καταγγελλόμενες πράξεις, πιθανολογείται, ότι
παραβιάζονται οι διατάξεις των νόμων ή του παρόντος
καταστατικού ή οι αποφάσεις της Γενικής Συνέλευσης.
Οπωσδήποτε όμως οι καταγγελλόμενες πράξεις πρέπει
να έχουν γίνει σε χρόνο που δεν υπερβαίνει τη διετία
από τη χρονολογία της έγκρισης των ετήσιων λογαριασμών της διαχειριστικής χρήσης μέσα στην οποία
έγιναν οι πράξεις αυτές.
9. Μέτοχοι της εταιρείας, οι οποίοι εκπροσωπούν το
ένα τρίτο (1/3) του Μετοχικού Κεφαλαίου, έχουν το δικαίωμα να ζητήσουν από τον Πρόεδρο του αρμόδιου
Δικαστηρίου, τον αναφερόμενο στην παρ. 8 έλεγχο της
Εταιρείας, αν από την όλη πορεία των εταιρικών υποθέσεων μπορεί να καθίσταται πιστευτό, ότι η Διοίκηση
των εταιρικών υποθέσεων δεν ασκείται όπως επιβάλλουν οι αρχές της χρηστής και συνετής διαχείρισης. Η
διάταξη αυτή δεν εφαρμόζεται όταν η μειοψηφία που
υποβάλλει την αίτηση εκπροσωπείται στο Διοικητικό
Συμβούλιο της Εταιρείας.
10. Στις περιπτώσεις των παραγράφων 8 και 9 του
παρόντος άρθρου, οι μέτοχοι που υποβάλλουν τις
σχετικές αιτήσεις οφείλουν να διατηρούν κατατεθειμένες στο Ταμείο Παρακαταθηκών και Δανείων ή σε
οποιαδήποτε άλλη αναγνωρισμένη Ελληνική Τράπεζα, τις μετοχές που τους παρέχουν την δυνατότητα
να ασκήσουν τα παραπάνω δικαιώματά τους, ως την
έκδοση της σχετικής απόφασης και πάντως για χρονική περίοδο όχι μικρότερη των τριάντα (30) ημερών
από την ημερομηνία υποβολής της αίτησής τους.»
Άρθρο 10
ΣΥΓΚΛΗΣΗ ΓΕΝΙΚΗΣ ΣΥΝΕΛΕΥΣΗΣ
1. Η Γενική Συνέλευση των μετόχων συνέρχεται στην
έδρα της εταιρείας υποχρεωτικά, τουλάχιστον μία φορά
το χρόνο και πάντοτε μέσα στο πρώτο εξάμηνο από τη
λήξη κάθε εταιρικής χρήσης. Η Γενική Συνέλευση μπορεί να πραγματοποιείται οπουδήποτε στην ημεδαπή ή
στην αλλοδαπή, εφόσον ο τόπος της συνεδρίασης έχει
καταστεί εγγράφως γνωστός με την πρόσκληση της
Γενικής Συνέλευσης ή όταν στη συνέλευση παρίστανται
ή αντιπροσωπεύονται μέτοχοι που εκπροσωπούν το
σύνολο του Μετοχικού Κεφαλαίου και κανείς μέτοχος
δεν αντιλέγει στην πραγματοποίηση της συνεδρίασης
και στη λήψη αποφάσεων.
Το Διοικητικό Συμβούλιο μπορεί να συγκαλεί σε έκτακτη συνεδρίαση την Γενική Συνέλευση των μετόχων
όταν το κρίνει σκόπιμο.
2. Το Διοικητικό Συμβούλιο υποχρεούται να συγκαλεί
τη Γενική Συνέλευση των μετόχων, εκτός από τις περιπτώσεις που προβλέπονται στο παρόν καταστατικό και
το νόμο, και όταν τούτο υποδειχθεί με απόφαση της
Γενικής Συνέλευσης.
3. Το Διοικητικό Συμβούλιο υποχρεούται να συγκαλεί
τη Γενική Συνέλευση των μετόχων μετά από αίτηση των
ελεγκτών ή της μειοψηφίας, σε συνεδρίαση μέσα σε
δέκα (10) ή μέσα σε τριάντα (30) αντίστοιχα ημέρες από
τη χρονολογία επίδοσης της αίτησης στον Πρόεδρό
του, ορίζοντας συγχρόνως ως θέματα της ημερήσιας
διάταξης τουλάχιστον τα αναφερόμενα στην αίτηση.
«Άρθρο 11
ΠΡΟΣΚΛΗΣΗ− ΗΜΕΡΗΣΙΑ ΔΙΑΤΑΞΗ
ΓΕΝ. ΣΥΝΕΛΕΥΣΕΩΣ
1. Η. Γενική Συνέλευση των μετόχων προσκαλείται
σε τακτική ή έκτακτη συνεδρίαση από το Διοικητικό
Συμβούλιο της εταιρείας.
2. Η Γενική Συνέλευση, με εξαίρεση τις επαναληπτικές
συνελεύσεις και εκείνες που εξομοιώνονται μ’ αυτές,
πρέπει να καλείται είκοσι (20) τουλάχιστον ημέρες πριν
από την οριζόμενη για τη συνεδρίασή της. Διευκρινίζεται
ότι συνυπολογίζονται και οι μη εργάσιμες ημέρες. Η
ημέρα δημοσίευσης της πρόσκλησης της Γενικής Συνέλευσης και η ημέρα της συνεδρίασής της δεν υπο−
λογίζονται.
3. Η πρόσκληση της Γενικής Συνέλευσης, η οποία
περιλαμβάνει τουλάχιστον το οίκημα, τη χρονολογία
και την ώρα της συνεδρίασης, καθώς και τα θέματα
της ημερήσιας διάταξης με σαφήνεια τοιχοκολλείται
σε εμφανή θέση στα γραφεία της εταιρείας και δημοσιεύεται ως εξής:
α) Με δημοσίευση πριν από είκοσι (20) τουλάχιστον
πλήρεις ημέρες, στο τεύχος Ανωνύμων Εταιρειών και
Εταιρειών Περιορισμένης Ευθύνης της Εφημερίδας της
Κυβέρνησης, σύμφωνα με το άρθρο 3 του από 16 Ιανουαρίου 1930 Π. Δ/τος "Περί Δελτίου Ανωνύμων Εταιρειών",
β) στην ιστοσελίδα της Εταιρείας. Στις περιπτώσεις
επαναληπτικών Γενικών Συνελεύσεων οι παραπάνω
προθεσμίες συντέμνονται στο μισό.
β) Με σχετική κοινοποίηση με δικαστικό επιμελητή ή
με συστημένη επιστολή ή με παράδοση της πρόσκλησης, εφόσον οι μετοχές είναι ονομαστικές στο σύνολό
τους και οι μέτοχοι έχουν γνωστοποιήσει εγκαίρως
στην Εταιρία τη διεύθυνσή τους. Σε περίπτωση που η
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΑ.Δ.Ι.Τ.)
πρόσκληση επιδίδεται συστημένη επιστολή, η επιστολή
αυτή θα πρέπει αποδεδειγμένα να προηγείται πέντε (5)
τουλάχιστον ημέρες της προβλεπόμενης από το νόμο
ελάχιστης προθεσμίας δημοσίευσης της πρόσκλησης.
γ) Με ειδοποίηση μέσω ηλεκτρονικού ταχυδρομείου (e−mail) προς εκείνους τους μετόχους που έχουν
γνωστοποιήσει εγκαίρως στην Εταιρία τη διεύθυνση
ηλεκτρονικού ταχυδρομείου που διαθέτουν και εφ' όσον
αυτό επιβεβαιώνεται τόσο από το αποδεικτικό αποστολής της πρόσκλησης όσο και το αποδεικτικό παραλαβής
αυτής από τον μέτοχο.
4. Δέκα (10) ημέρες πριν από την τακτική Γενική Συνέλευση κάθε μέτοχος μπορεί να πάρει από την εταιρεία
τις ετήσιες οικονομικές καταστάσεις, καθώς και τις σχετικές εκθέσεις του Διοικητικού Συμβουλίου και των Ελεγκτών.
5. Πρόσκληση για σύγκληση της Γενικής Συνέλευσης δεν απαιτείται στην περίπτωση κατά την οποία
στη συνεδρίαση παρίστανται ή αντιπροσωπεύονται
μέτοχοι που εκπροσωπούν το σύνολο του Μετοχικού Κεφαλαίου και κανείς από αυτούς δεν αντιλέγει
στην πραγματοποίησή της και στη λήψη αποφάσεων.»
«Άρθρο 14
ΑΠΛΗ ΑΠΑΡΤΙΑ ΚΑΙ ΠΛΕΙΟΨΗΦΙΑ
ΤΗΣ ΓΕΝΙΚΗΣ ΣΥΝΕΛΕΥΣΗΣ
1. Η Γενική Συνέλευση βρίσκεται σε απαρτία και συνεδριάζει έγκυρα για τα θέματα της ημερήσιας διάταξης, όταν
εκπροσωπείται σ' αυτήν, τουλάχιστον το είκοσι τοις εκατό
(20%) του Μετοχικού Κεφαλαίου που έχει καταβληθεί.
2. Εάν δεν συντελεσθεί τέτοια απαρτία στην πρώτη συνεδρίαση, συνέρχεται επαναληπτική συνέλευση μέσα σε
είκοσι (20) ημέρες από τη χρονολογία της συνεδρίασης που
ματαιώθηκε, με πρόσκληση δέκα (10) ημέρες τουλάχιστον
πριν. Η επαναληπτική συνέλευση αυτή βρίσκεται σε απαρτία και συνεδριάζει εγκύρως επί των θεμάτων της αρχικής
ημερήσιας διάταξης, οποιοδήποτε και αν είναι το καταβεβλημένο Μετοχικό Κεφάλαιο, που εκπροσωπείται σ' αυτήν.
3. Οι αποφάσεις της Γενικής Συνέλευσης λαμβάνονται
με απόλυτη πλειοψηφία των ψήφων που εκπροσωπούνται στη Γενική Συνέλευση.
«Άρθρο 19
ΣΥΝΘΕΣΗ ΚΑΙ ΘΗΤΕΙΑ
ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ
1. Η Εταιρεία διοικείται από το Διοικητικό Συμβούλιο
που αποτελείται από τρεις (3) έως πέντε (5) συμβούλους.
2. Τα μέλη του Διοικητικού Συμβουλίου εκλέγονται
μεταξύ των μετόχων ή και τρίτων, από τη Γενική Συνέλευση των μετόχων της Εταιρείας για πενταετή θητεία,
που παρατείνεται αυτόματα μέχρι την τακτική Γενική
Συνέλευση του έτους εξόδου των, η οποία όμως δεν
μπορεί να περάσει την εξαετία.
3. Μέλος του Διοικητικού Συμβουλίου μπορεί να είναι
και νομικό πρόσωπο. Στην περίπτωση αυτή το νομικό
πρόσωπο υποχρεούται να ορίσει ένα φυσικό πρόσωπο
για την άσκηση των εξουσιών του νομικού προσώπου
ως μέλους του Διοικητικού Συμβουλίου.
4. Τα μέλη του Διοικητικού Συμβουλίου, μέτοχοι ή μη
μέτοχοι μπορούν να ξαναεκλεγούν.
5. Τα μέλη του Διοικητικού Συμβουλίου ανακαλούνται
ελεύθερα από τη Γενική Συνέλευση οποτεδήποτε.
6. Σύμβουλος που απουσιάζει ή κωλύεται να παραστεί με δική του ευθύνη, μπορεί να αναθέσει σε άλλο
Σύμβουλο την αντιπροσώπευσή του στο Διοικητικό Συμβούλιο. Η εντολή αυτή μπορεί να δοθεί με επιστολή,
τηλεγράφημα ή τηλεομοιοτυπία (fax) που απευθύνεται
στο Διοικητικό Συμβούλιο, το οποίο καταχωρείται στα
πρακτικά και παραμένει στο αρχείο της Εταιρίας. Η
εξουσιοδότηση προς αντιπροσώπευση μπορεί να περιλαμβάνει μία ή περισσότερες συνεδριάσεις.
7. Η αντιπροσώπευση στο Διοικητικό Συμβούλιο δεν επιτρέπεται να ανατεθεί σε πρόσωπα που δεν είναι μέλη του.
8. Αν ένας Σύμβουλος αδικαιολόγητα απέχει συνεχώς
από τις συνεδριάσεις του Διοικητικού Συμβουλίου ή δεν
εκπροσωπείται από άλλο Σύμβουλο στις συνεδριάσεις
του Διοικητικού Συμβουλίου, για διάστημα μεγαλύτερο από έξι (6) μήνες, θεωρείται ότι έχει παραιτηθεί.
Η παραίτηση γίνεται οριστική από την ημέρα που το
Διοικητικό Συμβούλιο θα αποφασίσει σχετικά με αυτή
και η απόφαση θα καταχωρηθεί στα πρακτικά του.
9. Η παραίτηση οποιουδήποτε συμβούλου πρέπει να
απευθύνεται στο Διοικητικό Συμβούλιο και γίνεται οριστική
όταν περιέλθει σε αυτό χωρίς να χρειάζεται αποδοχή της.»
«Άρθρο 22
ΑΝΑΠΛΗΡΩΣΗ ΜΕΛΟΥΣ ΔΙΟΙΚΗΤΙΚΟΥ ΣΥΜΒΟΥΛΙΟΥ
1. Σε περίπτωση που κενωθεί κάποια θέση εκλεγμένου
από τη Γενική Συνέλευση μέλους ή μελών του Διοικητικού Συμβουλίου, πριν από τη λήξη του χρόνου της θητεί−
ας του, λόγω θανάτου, παραίτησης ή για οποιανδήποτε
αιτία έκπτωσης αυτού, τότε το Διοικητικό Συμβούλιο
έχει τη δυνατότητα να εκλέξει προσωρινά άλλο Σύμβουλο, σε αντικατάσταση του Συμβούλου που πέθανε,
παραιτήθηκε ή έχασε την ιδιότητα του Συμβούλου, για
το υπόλοιπο χρονικό διάστημα της θητείας αυτού. Στην
περίπτωση αυτή, το Διοικητικό Συμβούλιο βρίσκεται σε
απαρτία και συνεδριάζει εγκύρως, όταν σε αυτό παρίστανται ή αντιπροσωπεύονται το ήμισυ του υφισταμέ−
νου αριθμού των Συμβούλων, ουδέποτε όμως ο αριθμός
των παρόντων Συμβούλων δύναται να είναι λιγότερος
των τριών (3). Προς εξεύρεση του αριθμού απαρτίας
παραλείπεται τυχόν προκύπτον κλάσμα.
2. Η προσωρινή εκλογή Συμβούλου που έγινε σύμφωνα
με την αμέσως παραπάνω παράγραφο, υποβάλλεται στη
δημοσιότητα του άρθρου 7β του Κ.Ν. 2190/1920, όπως
ισχύει και ανακοινώνεται από το Διοικητικό Συμβούλιο
στην αμέσως προσεχή (τακτική ή έκτακτη) Γενική Συνέλευση των μετόχων, που θα συνέλθει μετά την εκλογή
του, η οποία μπορεί να αντικαταστήσει τους εκλεγέντες,
ακόμη και αν δεν έχει αναγραφεί σχετικό θέμα στην
ημερήσια διάταξη. Αν η Γενική Συνέλευση δεν εγκρίνει
την προσωρινή εκλογή από το Διοικητικό Συμβούλιο,
εκλέγει απευθείας σύμβουλο σε αντικατάσταση του
αποχωρήσαντος μέλους.
3. Σε περίπτωση που κενωθεί κάποια θέση εκλεγμένου
από τη Γενική Συνέλευση μέλους ή μελών του Διοικητικού Συμβουλίου, πριν από τη λήξη του χρόνου της θητεί−
ας του, λόγω θανάτου, παραίτησης ή για οποιαδήποτε
αιτία υπάρξει έκπτωση αυτού, τότε τα υπόλοιπα μέλη
του Διοικητικού Συμβουλίου εκτός από την δυνατότητα
που τους παρέχεται με την παράγραφο 1 του παρόντος
άρθρου, μπορούν να συνεχίσουν τη διαχείριση και την
εκπροσώπηση της Εταιρίας και χωρίς την αντικατάσταση των ελλειπόντων μελών, σύμφωνα με τα ανωτέρω,
υπό την προϋπόθεση ότι ο αριθμός αυτών υπερβαίνει
το ήμισυ των μελών, όπως είχαν πριν από την επέλευση
των ανωτέρω γεγονότων, ουδέποτε όμως ο αριθμός των
Συμβούλων μπορεί να είναι λιγότερος των τριών (3).
4. Η ως άνω αντικατάσταση είναι υποχρεωτική, όταν
ο αριθμός των μελών του Διοικητικού Συμβουλίου περιοριστεί κάτω από το ελάχιστο όριο που προβλέπεται
στο άρθρο 9 παράγραφος 1 του παρόντος, έτσι ώστε
να συμπληρωθεί το όριο αυτό.
5. Σε κάθε περίπτωση, τα απομένοντα μέλη του ΔιοιΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΑ.Δ.Ι.Τ.)
κητικού Συμβουλίου, ανεξάρτητα από τον αριθμό τους,
μπορούν να προβούν σε σύγκληση Γενικής Συνέλευσης
με αποκλειστικό σκοπό την εκλογή νέου Διοικητικού
Συμβουλίου.
6. Οι Σύμβουλοι που απέρχονται μπορούν πάντοτε να
επανεκλεγούν.»
«Άρθρο 23
ΣΥΓΚΛΗΣΗ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ
1. Το Διοικητικό Συμβούλιο οφείλει να συνεδριάζει
στην έδρα της Εταιρίας κάθε φορά που ο νόμος, το
καταστατικό ή οι ανάγκες της Εταιρίας το απαιτούν.
2. Το Διοικητικό Συμβούλιο εγκύρως συνεδριάζει εκτός
της έδρας του σε άλλο τόπο, είτε στην ημεδαπή είτε
στην αλλοδαπή, εφ' όσον στη συνεδρίαση αυτή παρίστανται ή αντιπροσωπεύονται όλα τα μέλη του και
κανένα δεν αντιλέγει στην πραγματοποίηση της συνεδρίασης και στη λήψη αποφάσεων.
3. Το Διοικητικό Συμβούλιο συγκαλείται από τον πρόεδρό του με πρόσκληση που γνωστοποιείται στα μέλη
του δύο (2) τουλάχιστον εργάσιμες ημέρες πριν από
την συνεδρίαση. Στην πρόσκληση πρέπει απαραίτητα να αναγράφονται με σαφήνεια και τα θέματα της
ημερήσιας διάταξης, διαφορετικά η λήψη αποφάσεων
επιτρέπεται μόνον εφ' όσον παρίστανται ή αντιπροσωπεύονται όλα τα μέλη του Διοικητικού Συμβουλίου και
κανείς δεν αντιλέγει στην λήψη αποφάσεων.
4. Τη σύγκληση του Διοικητικού Συμβουλίου μπορεί να
ζητήσουν δύο (2) εκ των μελών του, με αίτησή τους προς
τον πρόεδρο αυτού, ο οποίος υποχρεούται να συγκαλέσει το Διοικητικό Συμβούλιο μέσα σε προθεσμία δέκα
(10) ημερών από την υποβολή της αίτησης. Σε περίπτωση άρνησης του προέδρου να συγκαλέσει το Διοικητικό
Συμβούλιο, μέσα στην παραπάνω προθεσμία ή εκπρόθεσμης σύγκλησής του, επιτρέπεται στα μέλη να ζητήσουν
την σύγκληση και να συγκαλέσουν αυτά το Διοικητικό
Συμβούλιο μέσα σε προθεσμία πέντε (5) ημερών από
την λήξη του δεκαημέρου, γνωστοποιώντας τη σχετική
πρόσκληση στα λοιπά μέλη του Διοικητικού Συμβουλίου.
Στην κατά τα ανωτέρω αίτησή τους, πρέπει, με ποινή
απαραδέκτου, να αναφέρονται με σαφήνεια και τα θέματα με τα οποία θα ασχοληθεί το Διοικητικό Συμβούλιο.»
«Άρθρο 27
ΕΛΕΓΚΤΕΣ
1. Προκειμένου να ληφθεί έγκυρα απόφαση από τη Γενική Συνέλευση σχετικά με τους ετήσιους λογαριασμούς
(ετήσιες οικονομικές καταστάσεις) αυτοί θα πρέπει να
έχουν ελεγχτεί προηγουμένως από δύο τουλάχιστον
ελεγκτές, οι οποίοι έχουν τις προϋποθέσεις που απαιτούνται σύμφωνα με τις διατάξεις του άρθρου 36α, όπως
τούτο αντικαταστάθηκε από το άρθρο 13 παρ. 1 του
Ν. 2339/1995, ως ισχύει, ή από έναν Ορκωτό Ελεγκτή
−Λογιστή.
Οι Ελεγκτές δύνανται να επαναδιορίζονται, όχι όμως
για περισσότερες από πέντε εταιρικές χρήσεις.
2. Η τακτική Γενική Συνέλευση μπορεί να εκλέγει ένα
μόνο τακτικό και ένα αναπληρωματικό ελεγκτή, εφ' όσον
αυτοί είναι ορκωτοί ελεγκτές. Πάντως εφ' όσον γίνεται
υπέρβαση των ορίων της παραγράφου 6 του άρθρου
42α σε συνδυασμό με τα άρθρα 132 και 133 του Κωδικοπ. Ν. 2190/1920, όπως ισχύει, ως ελεγκτές εκλέγονται
υποχρεωτικά Ορκωτοί Ελεγκτές εκ του Μητρώου Ορκωτών Ελεγκτών (πρώην Σώματος Ορκωτών Λογιστών,
ΦΕΚ Α−230/1955) Π.Δ. 226/92, σύμφωνα με τις σχετικές
διατάξεις της νομοθεσίας που ισχύουν κάθε φορά. Οι
διατάξεις της παραγρ. 7 και 8 του άρθρου 42α του Κωδικοποιημένου Ν. 2190/1920, όπως ισχύει, εφαρμόζονται
αναλόγως.
3. Οι κατά την προηγούμενη παράγραφο Ελεγκτές,
καθώς και ισάριθμοι αναπληρωματικοί, ορίζονται πάντοτε από την προηγούμενη τακτική Γενική Συνέλευση,
σύμφωνα με την διάταξη της παρ. 2 του άρθρου 36 του
Κωδ. Ν.2190/1920. Με την ίδια απόφαση διορισμού των
Ελεγκτών καθορίζεται και η αμοιβή τους, εφαρμοζόμενης και της διάταξης της παραγράφου 3 του άρθρου
36 του Κωδ. Ν. 2190/20 και των ισχυουσών διατάξεων
περί Ορκωτών Ελεγκτών − Λογιστών.
4. Μέσα σε πέντε (5) ημέρες από τη συνεδρίαση της
Γενικής Συνέλευσης που όρισε τους ελεγκτές, πρέπει
να γίνει από την Εταιρεία ανακοίνωση προς αυτούς του
διορισμού τους, σε περίπτωση δε, που δεν θα αποποιηθούν το διορισμό αυτό μέσα σε προθεσμία πέντε (5)
ημερών, θεωρούνται ότι έχουν αποδεχθεί το διορισμό
και έχουν όλες τις ευθύνες και υποχρεώσεις του άρθρου
37 του Κωδικοποιημένου Ν. 2190/1920 όπως ισχύει.
5. Οι ελεγκτές της εταιρείας εκτός από τις υποχρεώσεις που ορίζονται στις παρ. 1 και 2 του άρθρου 37 του
Κ.Ν 2190/1920, οφείλουν να επαληθεύουν και τη συμφωνία του περιεχομένου της έκθεσης του Διοικητικού
Συμβουλίου με τις σχετικές οικονομικές καταστάσεις.
Για το σκοπό αυτό η έκθεση πρέπει να έχει τεθεί υπόψη τους τουλάχιστον τριάντα (30) ημέρες πριν από τη
Γενική Συνέλευση.
6. Η έκθεση των ελεγκτών, εκτός από τις πληροφορίες
που ορίζονται στην παρ. 1 του άρθρου 37 του Κωδικοποιημένου. Ν. 2190/1920, όπως ισχύει, οφείλει επίσης να ανα−
φέρει: α) Αν το προσάρτημα περιλαμβάνει τις πληροφορίες της παρ. 1 ή 2 του άρθρου 43α του Κωδ. Ν. 2190/1920,
όπως ισχύει και β) Αν έγινε επαλήθευση της συμφωνίας
που αναφέρεται στην περίπτωση γ' της παρ. 3 του άρθρου 43α του Κωδικοποιημένου Ν.2190/1920, όπως ισχύει.»
«Άρθρο 29
ΕΤΗΣΙΟΙ ΛΟΓΑΡΙΑΣΜΟΙ
(Ετήσιες οικονομικές καταστάσεις
και Οι δημοσιεύσεις τους)
1. Στο τέλος κάθε εταιρικής χρήσης το Διοικητικό
Συμβούλιο καταρτίζει τους ετήσιους οικονομικούς λογαριασμούς (ετήσιες οικονομικές καταστάσεις), πάντοτε
σύμφωνα με το νόμο και επομένως σύμφωνα και με τις
διατάξεις αυτού και δη με τις των άρθρων 42α, 42β,
42γ, 42δ, 42ε, 43, 43α, 43β, 111 και 112 του Κ.Ν. 2190/1920,
όπως αυτά αντικαταστάθηκαν ή συμπληρώθηκαν αντίστοιχα με τα άρθρα 29−36 και 42 του Π.Δ. 409/1986
(ΦΕΚ Α 191/28.11.1986) και Π.Δ. 498/87 ΦΕΚ/ΤΑΕ και ΕΠΕ
236/31.12.1987. Οι ετήσιες οικονομικές καταστάσεις δέον
να εμφανίζουν με απόλυτη σαφήνεια την πραγματική
εικόνα της περιουσιακής διάρθρωσης, της χρηματοοικονομικής θέσης και των αποτελεσμάτων της.
Ειδικότερα, το Διοικητικό Συμβούλιο υποχρεούται να
συντάσσει σύμφωνα με τις παραπάνω διατάξεις:
(α) τον ισολογισμό,
(β) το λογαριασμό "αποτελέσματα χρήσεως",
(γ) τον πίνακα διαθέσεως αποτελεσμάτων και
(δ) το προσάρτημα.
2. Για να ληφθεί από τη Γενική Συνέλευση έγκυρη
απόφαση πάνω στις ετήσιες οικονομικές καταστάσεις
της Εταιρείας που έχουν εγκριθεί από το Διοικητικό
Συμβούλιο, πρέπει να έχουν ειδικά θεωρηθεί από τρία
διαφορετικά πρόσωπα ήτοι από: (α) τον Πρόεδρο του
Διοικητικού Συμβουλίου ή τον αναπληρωτή του, (β) τον
Διευθύνοντα ή εντεταλμένο σύμβουλο ή σε περίπτωση
που δεν υπάρχει τέτοιος σύμβουλος ή η ιδιότητά του
συμπίπτει με εκείνη των ανωτέρω προσώπων, από ένα
μέλος του Διοικητικού Συμβουλίου, που ορίζεται από
αυτό, και (γ) τον υπεύθυνο για τη Διεύθυνση του Λογιστηρίου. Οι παραπάνω, σε περίπτωση διαφωνίας από
πλευράς νομιμότητας του τρόπου κατάρτισης των ετηΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΑ.Δ.Ι.Τ.)
σίων οικονομικών καταστάσεων, οφείλουν να εκθέτουν
εγγράφως τις αντιρρήσεις τους στη Γενική Συνέλευση.
3. Η έκθεση διαχείρισης του Διοικητικού Συμβουλίου
προς την τακτική Γενική Συνέλευση πρέπει να παρέχει
σαφή και πραγματική εικόνα της εξέλιξης των εργασιών
και της οικονομικής θέσης της Εταιρείας, καθώς και
πληροφορίες για την προβλεπόμενη πορεία της Εταιρείας και για τις δραστηριότητές της στον τομέα της
έρευνας και ανάπτυξης, ως και τα εν εδ. Β της παρ. 3
του άρθρου 43α του Κωδ. Ν.2190/1920, όπως αντικαταστάθηκε και ισχύει σήμερα. Επίσης, στην έκθεση αυτή
δέον να αναφέρεται και κάθε άλλο σημαντικό γεγονός
που έχει συμβεί μέσα στο χρονικό διάστημα από τη λήξη
της χρήσης μέχρι την ημέρα υποβολής της έκθεσης.
4. Οι ετήσιες οικονομικές καταστάσεις υποβάλλονται
στις διατυπώσεις δημοσιότητας των παρ. 1 και 5 του
άρθρου 43β του Κ.Ν. 2190/1920, το οποίο προσετέθη
από το άρθρο 36 του Π.Δ. 409/1986, με τη μορφή και το
περιεχόμενο, με βάση το οποίο ο ελεγκτής ή οι ελεγκτές της εταιρείας έχουν συντάξει την έκθεση ελέγχου
τους. Αν οι ελεγκτές έχουν παρατηρήσεις ή αρνούνται
την έκφραση γνώμης, τότε το γεγονός αυτό πρέπει να
αναφέρεται και να αιτιολογείται στις δημοσιευόμενες
οικονομικές καταστάσεις, εκτός εάν αυτό προκύπτει
από το δημοσιευόμενο σχετικό πιστοποιητικό ελέγχου.
5. Αντίγραφα των ετήσιων οικονομικών καταστάσεων
με τις σχετικές εκθέσεις του Διοικητικού Συμβουλίου
και των ελεγκτών, υποβάλλονται από την εταιρεία στην
αρμόδια εποπτεύουσα αρχή, είκοσι (20) τουλάχιστον
ημέρες πριν από τη Γενική Συνέλευση.
6. Ο ισολογισμός της Εταιρείας, ο λογαριασμός "αποτελέσματα χρήσης" και ο "πίνακας διαθέσεως αποτελε−
σμάτων" μαζί με το σχετικό πιστοποιητικό ελέγχου, όταν
προβλέπεται ο έλεγχος από Ορκωτούς Ελεγκτές, δημοσιεύονται όπως ορίζεται στην επόμενη παράγραφο 7.
7. Το Διοικητικό Συμβούλιο της Εταιρείας οφείλει να
δημοσιεύει τα έγγραφα της προηγούμενης παραγράφου
6 στο σύνολό τους, είκοσι (20) τουλάχιστον πλήρεις
ημέρες πριν από τη συνεδρίαση της Γενικής Συνέλευσης
στην Εφημερίδα της Κυβερνήσεως (τεύχος ΑΕ και ΕΠΕ):
α) στο Τεύχος ΑΕ., Ε.Π.Ε. και ΓΕ.ΜΗ, σύμφωνα με το άρθρο 7β παρ. 1 εδάφιο β' του Κ.Ν. 2190/1920, όπως ισχύει,
β) Στην ιστοσελίδα της Εταιρίας, εφόσον η διεύθυνση
αυτής έχει καταχωρηθεί στη μερίδα της Εταιρίας στο
Γενικό Εμπορικό Μητρώο (ΓΕ.ΜΗ.), σύμφωνα με το άρθρο
232 του Νόμου 4072/2012. Αν η εταιρία δεν διατηρεί
ιστοσελίδα ή δεν έχει καταχωρήσει αυτήν στη μερίδα
της, οι δημοσιεύσεις της προηγούμενης παραγράφου
πραγματοποιούνται, σε μία οικονομική εφημερίδα πανελλαδικής κυκλοφορίας κατά την κρίση του Διοικητι−
κού Συμβουλίου. Μέσα σε είκοσι (20) ημέρες από την
έγκριση των ετήσιων οικονομικών καταστάσεων από
την τακτική Γενική Συνέλευση, υποβάλλεται στο Γενικό
Εμπορικό Μητρώο (ΓΕ.ΜΗ.) ή στην κατά το νόμο αρμόδια Εποπτεύουσα Αρχή επικυρωμένο αντίγραφο των
πρακτικών της μαζί με τα αντίγραφα των οικονομικών
καταστάσεων που εγκρίθηκαν.
8. Μέσα σε είκοσι (20) ημέρες από την έγκριση των
οικονομικών καταστάσεων από την τακτική Γενική Συνέλευση μαζί με το επικυρωμένο των πρακτικών της,
που προβλέπεται από την παραγρ. 2 του άρθρου 26α
του Κωδικοποιημένου Ν. 2190/1920, όπως ισχύει, υποβάλλεται στην αρμόδια εποπτεύουσα Αρχή και αντί−
τυπο των εγκεκριμένων οικονομικών καταστάσεων.»
«Άρθρο 30
ΔΙΑΘΕΣΗ ΚΕΡΔΩΝ
1. Με την επιφύλαξη των διατάξεων του άρθρου 44α, το
οποίο προσετέθη από το άρθρο 37 του Π.Δ. 409/1986 στον
Κωδικοποιημένου. Ν. 2190/1920, η διάθεση των καθαρών
κερδών της Εταιρείας γίνεται με τον ακόλουθο τρόπο:
α) Προηγείται η διάθεση του ποσοστού για το σχηματισμό του τακτικού αποθεματικού, όπως ορίζει ο νόμος,
δηλ. για το σκοπό αυτό αφαιρείται τουλάχιστον το ένα
εικοστό (1/20) των καθαρών κερδών. Σύμφωνα με το
νόμο η αφαίρεση αυτή παύει να είναι υποχρεωτική, όταν
αυτό φτάνει σε ποσό ίσο τουλάχιστον με το ένα τρίτο
(1/3) του εταιρικού κεφαλαίου.
β) Ακολουθεί η διάθεση ποσού ίσου προς ποσοστό
τριάντα πέντε τοις εκατό (35%) επί των καθαρών κερδών που απαιτείται για την καταβολή του πρώτου με−
ρίσματος σύμφωνα με τις διατάξεις του άρθρου 45 του
Κωδ. Ν. 2190/1920, σε συνδυασμό προς τις διατάξεις του
A.N. 148/1967 όπως τροποποιήθηκε και ισχύει.
γ) Η Γενική Συνέλευση διαθέτει ελεύθερα το υπόλοιπο,
είτε για τον σχηματισμό εκτάκτου αποθεματικού, είτε
για διανομή προσθέτου μερίσματος στους μετόχους,
είτε για αύξηση του κεφαλαίου με έκδοση νέων μετοχών,
οι οποίες χορηγούνται στους μετόχους χωρίς πληρωμή,
αντί για πρόσθετο μέρισμα, είτε για μεταφορά σε νέο.
2. Η διανομή προσωρινών μερισμάτων ή ποσοστών επιτρέπεται μόνο εφόσον είκοσι (20) τουλάχιστον ημέρες
πριν από τη διανομή αυτή δημοσιευθεί σε οποιαδήποτε
ημερήσια εφημερίδα, από εκείνες που εκδίδονται στην
Αθήνα και έχουν ευρύτερη κυκλοφορία κατά την κρίση
του Διοικητικού Συμβουλίου καθώς και στο Τεύχος ΑΕ
και ΕΠΕ της Εφημερίδος της Κυβερνήσεως, μόλις καταρτισθεί και υποβληθεί στην αρμόδια Εποπτεύουσα
Αρχή, λογιστική κατάσταση για την εταιρική περιουσία.
Τα μερίσματα που διανέμονται με τον τρόπο αυτό δεν
μπορούν να υπερβούν το μισό των καθαρών κερδών που
εμφανίζονται στη λογιστική κατάσταση.
Με απόφαση της Γενικής Συνελεύσεως λαμβανόμενης
κατά τις διατάξεις του άρθρου 15 του παρόντος καταστατικού δύνανται τα μετά τη διανομή του πρώτου
μερίσματος διανεμητέα κατά το καταστατικό στους
μετόχους κέρδη, να διατεθούν προς αύξηση του Μετοχικού Κεφαλαίου, με έκδοση νέων μετοχών, παρεχόμε−
νων στους μετόχους χωρίς πληρωμή, αντί προσθέτου
μερίσματος. Ευθύς ως χορηγήσει η εταιρεία τις αντίστοιχες μετοχές, θεωρείται πραγματοποιηθείσα ισό−
ποση αύξηση του κεφαλαίου. Το Διοικητικό Συμβούλιο
υποχρεούται να αναπροσαρμόζει το περί κεφαλαίου
άρθρο του καταστατικού στο τέλος της χρήσεως κατά
την οποία πραγματοποιήθηκε η έκδοση και να προβαίνει
σε δημοσίευση στο Τεύχος ΑΕ και ΕΠΕ της Εφημερίδας
της Κυβερνήσεως της γενομένης αυξήσεως.
3. Οι μέτοχοι μετέχουν των καθαρών κερδών μετά την
έγκριση από τη Γενική Συνέλευση των ετησίων λογαριασμών (ετησίων οικονομικών καταστάσεων), το δε προς
διανομή εγκριθέν ποσόν αυτών καταβάλλεται εις αυτούς
μέσα σε δύο μήνες από την απόφαση της Γενικής Συνέλευσης που ενέκρινε τις ετήσιες οικονομικές καταστάσεις.»
Την ίδια ημερομηνία καταχωρίστηκε (αυθημερόν χωρίς έλεγχο βάσει του Ν. 3604/2007) και ολόκληρο το νέο
κείμενο του καταστατικού της εταιρείας, όπως ισχύει
μετά και την κατά τα ανωτέρω τροποποίησή του.
Αθήνα, 7 Μαρτίου 2016
Με εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
F
(2)
Ανακοίνωση καταχώρισης στο Γενικό Εμπορικό Μητρώο
της τροποποίησης του καταστατικού της Ανώνυμης
Εταιρείας με την επωνυμία «RITSI ΑΝΩΝΥΜΟΣ ΕΤΑΙΡΕΙΑ ΕΜΠΟΡΙΟΥ ΚΑΙ ΑΞΙΟΠΟΙΗΣΗΣ ΑΚΙΝΗΤΩΝ» και
δ.τ. «RITSI A.E.».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 03/07/2014 καταχωρίστηκε στο Γενικό Εμπορικό Μητρώο (Γ.Ε.ΜΗ.), με Κωδικό Αριθμό Καταχώρισης
513411, το από 27/06/2014 πρακτικό της τακτικής ΓεΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΑ.Δ.Ι.Τ.)
νικής Συνέλευσης των Μετόχων της Ανώνυμης Εταιρείας με την επωνυμία «RITSI ΑΝΩΝΥΜΟΣ ΕΤΑΙΡΕΙΑ
ΕΜΠΟΡΙΟΥ ΚΑΙ ΑΞΙΟΠΟΙΗΣΗΣ ΑΚΙΝΗΤΩΝ», το διακριτικό τίτλο «RITSI A.E.» και αριθμό ΓΕΜΗ 000560301000,
σύμφωνα με το οποίο αποφασίστηκε, η αύξηση του
Μετοχικού Κεφαλαίου κατά 1.276.065,65 ευρώ με κεφαλαιοποίηση αποθεματικού «Διαφορές από ανα−
προσαρμογή αξίας λοιπών περιουσιακών στοιχείων»
με έκδοση 1.343.227 ονομαστικών μετοχών ονομαστικής αξίας (0,95) ευρώ η κάθε μία, και η τροποποίη−
ση του άρθρου 3, που σε περίληψη έχει ως εξής:
«Άρθρον 3»
………………………………………………………………………………………………………………………
Με απόφαση της τακτικής Γενικής Συνέλευσης των
μετόχων της Εταιρείας στις 27 Ιουνίου 2014 το Μετοχικό
Κεφάλαιο της εταιρείας αυξάνεται κατά (1.276.065,65)
ευρώ με κεφαλαιοποίηση αποθεματικού «Διαφορές από
αναπροσαρμογή αξίας λοιπών περιουσιακών στοιχείων»
με έκδοση 1.343.227 ονομαστικών μετοχών ονομαστικής
αξίας (0,95) ευρώ η κάθε μία.
Μετά τα ανωτέρω το Μετοχικό Κεφάλαιο της εταιρείας ανέρχεται στο ποσό των 3.614.159,10 ευρώ διαιρού−
μενο σε 3.804.378 ονομαστικές μετοχές ονομαστικής
αξίας (0,95) ευρώ η κάθε μία..»
Την ίδια ημερομηνία καταχωρίστηκε (αυθημερόν χωρίς έλεγχο βάσει του Ν. 3604/2007) και ολόκληρο το νέο
κείμενο του καταστατικού της εταιρείας, όπως ισχύει
μετά και την κατά τα ανωτέρω τροποποίησή του.
Αθήνα, 3 Μαρτίου 2016
Με εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
F
ΑΝΑΚΟΙΝΩΣΕΙΣ
(3)
Ανακοίνωση καταχώρισης στο Γενικό Εμπορικό Μητρώο
στοιχείων της Ανώνυμης Εταιρείας με την επωνυμία «ΑΝΑΤΟΛΙΑ ΚΤΗΜΑΤΙΚΗ ΤΕΧΝΙΚΗ ΚΑΙ ΕΜΠΟΡΙ−
ΚΗ ΑΝΩΝΥΜΗ ΕΤΑΙΡΕΙΑ»και δ.τ. «ΑΝΑΤΟΛΙΑ ΚΤΗΜΑΤΙΚΗ Α.Ε.».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 18/02/2016 καταχωρίστηκε στο Γενικό Εμπορικό Μητρώο (Γ.Ε.ΜΗ.), με Κωδικό Αριθμό Καταχώρισης
520285, το από 14/10/2014 πρακτικό του Διοικητικού
Συμβουλίου της Ανώνυμης Εταιρείας με την επωνυμία
«ΑΝΑΤΟΛΙΑ ΚΤΗΜΑΤΙΚΗ ΤΕΧΝΙΚΗ ΚΑΙ ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ», και δ.τ «ΑΝΑΤΟΛΙΑ ΚΤΗΜΑΤΙΚΗ Α.Ε.»
και αριθμό ΓΕΜΗ 118811301000, σύμφωνα με το οποίο
πιστοποιήθηκε η καταβολή της αύξησης του Μετοχικού
Κεφαλαίου της εταιρείας ύψους Διακοσίων Χιλιάδων
ευρώ (200.000) με την έκδοση δύο χιλιάδων (2.000) νέων
Ονομαστικών Μετοχών ονομαστικής αξίας Εκατό ευρώ
(100) η κάθε μία και τιμή διάθεσης υπέρ το άρτιο Πεντακόσια ευρώ (500) η μία που αποφασίστηκε με την
από 24/07/2014 έκτακτη Γενική Συνέλευση των Μετόχων.
Σχετικό έγγραφο Ελέγχου της Περιφέρειας Αττικής,
Π.Ε. Νότιος Τομέας Αθηνών (Αρ. Πρωτ.: 966 −10/02/2016).
Αθήνα, 25 Φεβρουαρίου 2016
Με εντολή Προέδρου
Η Προϊσταμένη Διεύθυνσης Μητρώων και ΑΥΠΣ
ΠΑΝΑΓΙΩΤΑ ΑΘΑΝΑΣΙΟΥ
(4)
Ανακοίνωση καταχώρισης στο Γενικό Εμπορικό Μητρώο
στοιχείων της Ανώνυμης Εταιρείας με την επωνυμία «ΞΕΝΟΔΟΧΕΙΑΚΕΣ ΚΑΙ ΤΟΥΡΙΣΤΙΚΕΣ ΕΠΙΧΕΙΡΗ−
ΣΕΙΣ ΑΦΟΙ ΜΑΥΡΟΥ ΑΝΩΝΥΜΗ ΕΤΑΙΡΕΙΑ» και δ. τ.
«ΜΑΥΡΟΣ ΜΠΙΤΣ».
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΚΥΚΛΑΔΩΝ
Την 26/01/2016 καταχωρίστηκε στο Γενικό Εμπορικό
Μητρώο (Γ.Ε.ΜΗ.) με ΚΑΚ 543798 το από 30/06/2014
πρακτικό της τακτικής Γενικής Συνελεύσεως των μετόχων της Ανώνυμης Εταιρείας με την επωνυμία «ΞΕ−
ΝΟΔΟΧΕΙΑΚΕΣ ΚΑΙ ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ ΑΦΟΙ
ΜΑΥΡΟΥ ΑΝΩΝΥΜΗ ΕΤΑΙΡΕΙΑ», και δ.τ «ΜΑΥΡΟΣ ΜΠΙΤΣ»
και αριθμό ΓΕΜΗ 123285938000 που εδρεύει στο Δήμο
Σύρου Ερμούπολης από το οποίο προκύπτει ότι: εγκρίθηκαν οι ετήσιες οικονομικές καταστάσεις χρήσης 01
Ιανουαρίου 2013 έως 31 Δεκεμβρίου 2013 και η έκθεση
διαχείρισης του Διοικητικού Συμβουλίου.
Σχετικό έγγραφο άσκησης Ελέγχου της ΠΕ Κυκλάδων
(ΑΠ: 2081/20−05−2015).
Ερμούπολη, 26 Ιανουαρίου 2016
Με εντολή Προέδρου
Ο Διοικητικός Προϊστάμενος κ.α.α.
Η Αρμόδια Υπάλληλος
ΑΓΓΕΛΙΚΗ ΚΑΣΑΛΙΑ
F
(5)
Ανακοίνωση καταχώρισης στο Γενικό Εμπορικό Μητρώο
στοιχείων της Ανώνυμης Εταιρείας με την επωνυμία «ΔΙΟΓΕΝΗΣ ΣΥΡΟΥ ΑΝΩΝΥΜΗ ΞΕΝΟΔΟΧΕΙΑΚΗ,
ΤΟΥΡΙΣΤΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ» και δ. τ. «ΔΙΟΓΕΝΗΣ ΣΥΡΟΥ ΑΕ».
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΚΥΚΛΑΔΩΝ
Την 26/01/2016 καταχωρίστηκε στο Γενικό Εμπορικό
Μητρώο (Γ.Ε.ΜΗ.) με ΚΑΚ 543900 το από 30/06/2014 πρακτικό της τακτικής Γενικής Συνελεύσεως των μετόχων
της Ανώνυμης Εταιρείας με την επωνυμία «ΔΙΟΓΕΝΗΣ
ΣΥΡΟΥ ΑΝΩΝΥΜΗ ΞΕΝΟΔΟΧΕΙΑΚΗ, ΤΟΥΡΙΣΤΙΚΗ ΚΑΙ
ΕΜΠΟΡΙΚΗ ΕΤΑΙΡΕΙΑ», και δ.τ «ΔΙΟΓΕΝΗΣ ΣΥΡΟΥ ΑΕ»
και αριθμό ΓΕΜΗ 123369938000 που εδρεύει στο Δήμο
Σύρου Ερμούπολης από το οποίο προκύπτει ότι: εγκρίθηκαν οι ετήσιες οικονομικές καταστάσεις χρήσης 01
Ιανουαρίου 2013 έως 31 Δεκεμβρίου 2013 και η έκθεση
διαχείρισης του Διοικητικού Συμβουλίου.
Σχετικό έγγραφο άσκησης Ελέγχου της ΠΕ Κυκλάδων
(ΑΠ: 1961/19−05−2015).
Ερμούπολη, 26 Ιανουαρίου 2016
Με εντολή Προέδρου
Ο Διοικητικός Προϊστάμενος κ.α.α.
Η Αρμόδια Υπάλληλος
ΑΓΓΕΛΙΚΗ ΚΑΣΑΛΙΑ
ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ
ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * FAX 210 52 79 054
ΗΛΕΚΤΡΟΝΙΚΗ ΔΙΕΥΘΥΝΣΗ: http://www.et.gr  –  e-mail: webmaster.et@et.gr

[Source: 20161100715.pdf | Tokens: 44353]